આ તમામ માહિતીની જાહેરાત સોમવારથી કરવાનું શરૂ કરાશે. વર્ષ ર૦૧૭ના આ શૈક્ષણિક વર્ષથી આરટીઇ હેઠળ એડમિશન પ્રક્રિયા ઓનલાઇન કરવામાં આવી છે. આરટીઇ હેઠળ રપ ટકા પ્રવેશ મુજબ શહેરના ૭૭ જેટલાં કેન્દ્ર પરથી રપ હજારથી વધુ વાલીએ ઓનલાઇન એડમિશન ફોર્મ ભર્યાં છે. શહેરની ૮૮૩ ખાનગી શાળામાં આ વર્ષે ધો.૧માં ૧ર૦૦૬ જેટલા વિદ્યાર્થીને પ્રવેશ મળી શકે તેમ છે. ગત વર્ષે ૧૦૧૪૬ વિદ્યાર્થીને ધો.૧માં પ્રવેશ અપાયો હતો. આ વર્ષે અમદાવાદના ૧ર હજાર સહિત રાજ્યનાં ૬૦ હજાર બાળકને આરટીઇ હેઠળ એડમિશન અપાવવાનો લક્ષ્યાંક રખાયો છે. શહેરની ૧૩૦ થી વધુ લઘુમતી શાળાએ પણ આરટીઇ હેઠળ એડમિશન માટે સંમતિ અાપી છે.